laion/Wikipedia-Exotic huggingface dataset:
ויקיפדיה הספרדית

ויקיפדיה הספרדית היא המהדורה בשפה הספרדית של מיזם ויקיפדיה. ויקיפדיה זו הושקה בחודש מאי 2001, חצתה את הרף של 100,000 ערכים ב-8 במרץ 2006, ואת הרף של מיליון ערכים חצתה ב-16 במאי 2013. נכון ל-9 באוקטובר 2024 ישנם בוויקיפדיה הספרדית 1,982,892 ערכים. בחודש פברואר 2003 עלתה ההצעה לממן את ויקיפדיה הספרדית על ידי פרסומות. הדבר גרר מחאה גדולה של הכותבים באתר שלאחריה ההצעה נדחתה. 11 במאי 2001 - ויקיפדיה הספרדית מושקת ביחד עם עוד 8 ויקיפדיות. כתובת האינטרנט המקורית של המיזם הייתה Spanish.wikipedia.com. 21 במאי 2001 - נוצר הערך הראשון בוויקיפדיה הספרדית. 26 בפברואר 2002 - גולשים רבים באתר עוזבים כאות מחאה על הרעיון להשתמש בפרסומות כדי לממן האתר. 23 באוקטובר 2002 - כתובת האתר משתנה מ-es.wikipedia.com ל-es.wikipedia.org. 6 באוקטובר 2003 - הבוט הראשון נוצר באתר, שם המשתמש של הבוט הוא ספידי גונזלס. 9 בדצמבר 2004 - הוחלט שוויקיפדיה הספרדית תציג רק תמונות בשימוש הוגן. 11 ביוני 2007 - התמונה האחרונה שהועלתה לאתר נמחקה, וכעת כל המדיה באתר מקורה בוויקישיתוף. 13 בדצמבר 2008 - הוחלט למחוק את תבנית הקצרמר מערכי ויקיפדיה הספרדית. 16 במאי 2013 - ויקיפדיה הספרדית נהפכה לוויקיפדיה השביעית במספר שחוצה את הרף של מיליון ערכים. לוויקיפדיה זו יש את כמות המשתמשים השנייה בגודלה לאחר ויקיפדיה האנגלית. עם זאת, היא מדורגת רק במקום ה-9 מבחינת כמות הערכים, מתחת לויקיפדיות בשפות אחרות שמספר הדוברים אותן הוא קטן בהשוואה אליה דוגמת גרמנית, איטלקית, הולנדית או רוסית. מבחינת גודל הערכים, 40 אחוזים מהם בגודל של מעל 2 קילו-בייט, נתון שמדרג אותה במקום השני אחרי ויקיפדיה הגרמנית. נכון לאוקטובר 2012, ויקיפדיה הספרדית מדורגת במקום הרביעי מבחינת כמות העריכות שבה, ומדורגת שלישית מבחינת כמות הצפיות בה. העריכות בוויקיפדיה הספרדית מתחלקות לפי החלוקה הבאה: 39.2% מקורם מספרד, 10.7% מארגנטינה, 8.8% מצ'ילה, 8.4% מהולנד, 7% ממקסיקו, 5.1% מוונצואלה, 3.5% מפרו, 3.1% מארצות הברית, 2.7% מקולומביה, 1.3% מאורוגוואי ו-1.1% מגרמניה. מדיה וקבצים בנושא ויקיפדיה הספרדית בוויקישיתוף אתר האינטרנט הרשמי של ויקיפדיה הספרדית (בספרדית) ויקיפדיה הספרדית, ברשת החברתית פייסבוק ויקיפדיה הספרדית, ברשת החברתית אקס (טוויטר) List of Wikipedias - Meta, meta.wikimedia.org גילוי נאות: ערך זה מזכיר את קרן ויקימדיה או את אחד המיזמים שלה. ויקיפדיה היא מיזם של קרן ויקימדיה.
ג'וואד טבאטבאי

ג'וואד טבאטבאי (בפרסית: سید جواد طباطبایی; 14 בדצמבר 1945 – 28 בפברואר 2023) היה פרופסור וסגן דיקן הפקולטה למשפטים ומדעי המדינה באוניברסיטת טהראן. נולד בטבריז. לאחר שלמד תאולוגיה, משפטים ופילוסופיה, השלים גוואד דוקטורט בפילוסופיה פוליטית, באוניברסיטת פריז. הוא היה מרצה אורח במכון למחקר מתקדם בברלין, כמו גם במכון מויניהאן לעניינים גלובליים באוניברסיטת סירקיוז. ד"ר טבאטבאי פרסם תריסר ספרים על ההיסטוריה של רעיונות פוליטיים באירופה ובאיראן. מדיה וקבצים בנושא ג'וואד טבאטבאי בוויקישיתוף http://paris-iea.fr/en/resident/javad-tabatabai ערך זה הוא קצרמר בנושא איראנים. אתם מוזמנים לתרום לוויקיפדיה ולהרחיב אותו.
בית הקברות אולסדורף

בית הקברות אולסדורף (בגרמנית: Friedhof Ohlsdorf) הוא בית קברות בעיר המבורג שבגרמניה. בשטח של 3.9 קילומטרים רבועים הוא השני בגודלו בעולם כולו והגדול בעולם בין בתי הקברות המהווים פארקים. בית הקברות נוסד בשנת 1877 בשטח שהיה אז מחוץ לתחומיה של המבורג ועדיין משמש כיום כבית קברות פעיל. נקברו בו 1.4 מיליון אנשים ב-256 אלף אתרי קבורה. בבית הקברות מצויים 12 בתי תפילה, 21 מבני מאוזוליאום ופסלים רבים וכן מוזיאון אודות ההיסטוריה של האתר, שנפתח ב-1996. בשטחו מצויים צמחייה עשירה, בריכות ובעלי חיים שונים. 230 גננים מטפלים בשטחיו. בבית הקברות ארבע כניסות לכלי רכב ודרכים באורך כולל של 17 קילומטרים. נמצאות בו 25 תחנות אוטובוס שאותן משרתים שני קווים. בית הקברות מהווה אתר תיירות, ובכל שנה מבקרים בו שני מיליון איש. וילהלם קונו - קנצלר גרמניה בשנים 1922-1923 גוסטב הרץ - חתן פרס נובל לפיזיקה היינריך רודולף הרץ - פיזיקאי יהודי גוסטף גרינדגנס - שחקן ובמאי אלברט באלין - יזם ספנות יהודי ג'יימס וורד - טייס ניו זילנדי מעוטר צלב ויקטוריה חלקות קבורה מיוחדות בבית הקברות: ארבעה קברי אחים של 38 אלף נספים בהפצצות בעלות הברית על המבורג ביולי ואוגוסט 1943, הערוכים בדמות ארבע זרועות של צלב; חלקות קבורה לחיילים מצבאות עשרים אומות שונות, לרבות גרמנים, כ-2,000 חיילי האימפריה הבריטית, וחיילים סובייטים, הולנדים ופולנים, בשטח כולל של כ-48 דונם; חלקת קבורה של 55 לוחמי מחתרת שמתו או נרצחו במהלך תקופת שלטון גרמניה הנאצית; חלקות קבורה למתי מהפכת 1918-1920 בגרמניה; חלקות קבורה לשוטרים ולכבאים; חלקת קבורה למוסלמים. אנדרטאות: אנדרטה לקורבנות הרדיפה הנאצית – הוקמה ב-1949; אנדרטה לחללי ההפצצות על המבורג – הוקמה ב-1952 בתווך בין ארבעת קברי האחים של חללי ההפצצות; אנדרטה ללוחמי המחתרת בהמבורג, בצמוד לחלקת הקבורה שלהם; אנדרטה לזכר קורבנות מחנות הריכוז ועבודת הכפייה הנאציים; אנדרטה לנשים קורבנות המשטר הנאצי. קבר אחים ואנדרטה לנספי ההפצצות על המבורג ב-1943 אחד מבתי התפילה האנדרטה לנרדפי המשטר הנאצי מגדל המים של בית הקברות בית הקברות המרכזי בווינה מדיה וקבצים בנושא בית הקברות אולסדורף בוויקישיתוף אתר האינטרנט הרשמי של בית הקברות אולסדורף (בגרמנית) מפת בית הקברות(הקישור אינו פעיל) בית הקברות באתר הוועדה הגרמנית לקברי מלחמה (בגרמנית) חלקות חיילי האימפריה הבריטית בבית הקברות אולסדורף באתר ועדת חבר העמים לקברי מלחמה
מיצובישי G4M

מיצובישי G4M היה המפציץ העיקרי של חיל האוויר של הצי הקיסרי היפני במלחמת העולם השנייה. המטוס היה מפציץ בינוני, דו מנועי מתוצרת מיצובישי. הכינוי הרשמי של בעלות הברית למטוס היה "בטי" (Betty) בעוד כינויו בפי היפנים היה "סיגר" (葉巻 - האמאקי), על שם צורתו הגלילית והמאורכת, או בגלל נטייתו להידלק ולהתפוצץ אפילו מפגיעות קלות יחסית. ל-G4M היו ביצועים טובים, במיוחד בטווח הטיסה שלו שהושג בזכות מבנה קל ומינימום הגנה על צוותו ועל מכלי הדלק. תכונות אלו חשפו את חולשותיו בעימותים מול מטוסי קרב אמריקניים במערכה באסיה ובאוקיינוס השקט. מטוסים שתרמו לפיתוחו של הG4M היו מיצובישי G3M וקודמו מיצובשי G1M, המטוס תוכנן להיות בעל מהירות וטווח טיסה גבוהים יחסית לזמן התכנון שהחל ב-1937. כתוצאה מכך, היה החיסכון במשקל עיקרון חשוב בתכנון. המטוס תוכנן להמראה ונחיתה ממסלול יבשתי והוא נועד לתקיפות מטרות קרקע וכלי שיט. בתחילה תכננה מיצובישי להרכיב בו ארבעה מנועים, ונעשו ניסיונות שונים שלאחריהם העדיף הצי היפני את הגרסאות בנות שני המנועים. במהלך המלחמה נערכו שיפורים ויוצרו דגמים חדשים של המטוס בהתאם להתפתחות הטכנולוגית ובהתאם לצורכי הצבא. טבילת האש של המטוס הייתה בהפצצת העיר האנקוי שבסין ב-13 בספטמבר 1940. הוא השתתף גם בהמשך בהפצצות בסין ותפס מקום מרכזי במערכה בפיליפינים. נעשה בו שימוש רב בתקיפת אוניות כשאחת המוקדמות והמפורסמות שבהן היא אוניית המערכה הבריטית אה"מ פרינס אוף ויילס שטובעה על ידי טורפדו ששוגר מכוח משולב של מפציצי G4M ו-G3M בדצמבר 1941. המטוס השתתף בקרב גוודלקנל בתקיפת מטרות ימיות ויבשתיות. ביומו השני של הקרב ספגו היפנים מכה קשה כש-18 מפציצים הופלו על ידי מטוסי קרב אמריקניים וכוחות נ"מ. גם בהמשך הקרב התבררה יותר ויותר פגיעותו של המפציץ והטייסות ספגו אבדות קשות. אחת התקריות הידועות שהמטוס היה מעורב בהן, היא חיסולו של מרשל-גנרל ימי איסורוקו יממוטו שטס ב-G4M שהופל במסגרת מבצע נקם על ידי P-38 לייטנינג אמריקני. לקראת סיום המלחמה נשא המטוס בעיקר המאמץ בקרב איי מריאנה. כמו כן, הוא שימש להטלת מטוסי הקמיקזה שלא צוידו במנוע לטיסה ארוכת טווח. מדיה וקבצים בנושא מיצובישי G4M בוויקישיתוף G4M באתר היסטוריה צבאית סקירה על המטוס G4M שהתרסק ושופץ ומוצג במוזיאון בקליפורניה ראו בלשונית "Design"
הקרב על מודלין

הקרב על מודלין (Modlin) היה אחד הקרבות בין צבא פולין לבין צבאה של גרמניה הנאצית בפלישת גרמניה הנאצית לפולין. מבצר מודלין היה המטה של צבא פולין עד לנסיגתו מזרחה. מ-13 בספטמבר עד ל-29 בספטמבר 1939, המבצר שימש כמעוז הגנתי לכוחות הלוחמים של פולין תחת הנהגתו של הגנרל ויקטור תומיי כנגד הפולשים הגרמניים. התנהלות הקרב דמתה מאוד להתנהלות המערכה על ורשה. הכוחות הגרמניים כללו 3 קורפוסים: הקורפוס ה-2 - בפיקודו של אדולף שטראוס: דיוויזיית פאנצר "קמפף" הדיוויזיה ה-32 קורפוס הפאנצר ה-14 - בפיקודו של גוסטב אנטון פון ויטרסהיים: הדיוויזיה הממונעת ה-29 הקורפוס הממונע ה-15 - בפיקודו של הרמן הות: הדיוויזיה הקלה ה-1 הדיוויזיה הקלה ה-2 עתודת הוורמאכט: הדיוויזיה ה-213 הדיוויזיה ה-221 הדיוויזיה ה-228 הכוחות הפולניים כללו 2 ארמיות: ארמיית מודלין: הדיוויזיה ה-8 הדיוויזיה ה-20 ארמיית לודז': הדיוויזיה ה-2 הדיוויזיה ה-28 הדיוויזיה ה-30 הכוחות הפולנים התגוננו בעזרת רכבת משוריינת שנקראה "שמיירץ'" ("מוות"), ובסוללת נ"מ שעבדה ללא הרף על מנת לפגוע במטוסי הלופטוואפה. הכוח הפולני נכנע במבצר מודלין ב-29 בספטמבר. היה זה מהכוחות הפולנים האחרונים שנכנעו במערכה בספטמבר. מספר ימים לפני כן, רוכוס מיש ניסה לערוך משא ומתן על כניעת הפולנים למרות שהיה פצוע. על כך זכה לעיטור צלב הברזל. מדיה וקבצים בנושא הקרב על מודלין בוויקישיתוף קרב מודלין ערך זה הוא קצרמר בנושא קרבות ובנושא מלחמת העולם השנייה. אתם מוזמנים לתרום לוויקיפדיה ולהרחיב אותו.
אנה גאן

אנה גאן (באנגלית: Anna Gunn; נולדה ב-11 באוגוסט 1968) היא שחקנית אמריקאית. זכתה להכרה בזכות תפקידה כסקיילר וייט בסדרת הדרמה המצליחה "שובר שורות", התפקיד זיכה את גאן בפרס אמי בשנת 2013 ובשנת 2014. גאן נולדה בקליבלנד, אוהיו אך בגיל צעיר עברה לסנטה פה, ניו מקסיקו שם גדלה והתחנכה. בתם של שרון אנה קת'רין "שאנה" גאן (לבית פטרס), מעצבת פנים וקלמנס ארל גאן ג'וניור שעבד כיזם נדל"ן. גאן למדה משחק ותיאטרון באוניברסיטת נורת'ווסטרן אותם סיימה בשנת 1990. לאחר מכן למדה במשך באקדמיה הבריטית-אמריקאית לדרמה. לאחר שעברה ללוס אנג'לס היא חלקה דירה עם פמלה אדלון. קיבלה חשיפה ראשונית בשנות ה-90 בסרט "ללא ראיות" בו שיחקה לצידה של אנג'לינה ג'ולי ובסדרת הדרמה המשפטית "הפרקליטים" בה שיחקה כשחקנית אורחת בעשרה פרקים בתפקיד ג'ין וורד. בשנת 1998 השתתפה בתפקיד קטן במותחן הריגול שובר הקופות "אויב המדינה". בשנת 2005 שיחקה גאן בסדרת הדרמה "דדווד" בתפקיד המוערך של מרתה בולוק, אשתו של השריף סת' בולוק (טימותי אוליפנט), את הדמות גילמה גאן במשך שתי עונות. את התפקיד קיבלה גאן מיוצר הסדרה דייוויד מילץ' איתו עבדה בסדרה "NYPD Blue". בשנת 2008 החלה גאן לשחק בסדרת הדרמה המצליחה "שובר שורות" בתפקיד סקיילר וייט, אשתו של גיבור הסדרה המורה לכימיה וולטר וייט (בריאן קראנסטון). גאן זכתה לחשיפה רבה בזכות התפקיד ואף זכתה בפרס אמי לשחקנית המשנה הטובה ביותר שנתיים ברציפות, בשנים 2013 ו-2014. בספטמבר 2016 יצא צאת הסרט "סאלי: נס על ההדסון" בבימויו של קלינט איסטווד. הסרט עוסק בנחיתת החירום של טיסה 1549 של יו אס איירווייז על נהר ההדסון בניו יורק. גאן מגלמת את אליזבת' דייוויס לצידם של טום הנקס, ארון אקהרט ולורה ליני. בשנת 1990 נישאה גאן לשחקן ומתווך הנדל"ן אלסטייר דאנקן. הם התגרשו בשנת 2009, ולהם שתי בנות, אילה-רוז ואמה. מדיה וקבצים בנושא אנה גאן בוויקישיתוף אנה גאן, ברשת החברתית פייסבוק אנה גאן, ברשת החברתית אינסטגרם אנה גאן, במסד הנתונים הקולנועיים IMDb (באנגלית) אנה גאן, באתר AllMovie (באנגלית) אנה גאן, באתר Rotten Tomatoes (באנגלית) אנה גאן, במסד הנתונים הקולנועיים KinoPoisk (ברוסית) רותה קופפר, סקיילר וייט שוברת את שורות השנאה, באתר הארץ, 27 באוגוסט 2013
בריסטול (פירושונים)

האם התכוונתם ל... בריסטול – עיר בדרום-מערב אנגליה בריסטול סיטי – אחד משני מועדוני הכדורגל של העיר בריסטול נייר בריסטול – נייר ללא ציפוי עם גימור מכונה בריסטול אירופליין – חברה לייצור מטוסים בבריטניה בריסטול (חברת מכוניות) שהתפצלה ב-1960 מחברת המטוסים תעלת בריסטול – מפרץ צר וארוך בממלכה המאוחדת הנוצר בשפך נהר הסוורן וזורם לכיוון מערב לאוקיינוס האטלנטי מפרץ בריסטול – זרוע של ים ברינג מדרום-מערב לחצי האי אלסקה (לחצו לצפייה במפה ) מחוז בריסטול (רוד איילנד) – אחד מ-5 המחוזות (counties) של מדינת רוד איילנד שבארצות הברית כל הערכים שמתחילים ב"בריסטול" כל הערכים המכילים את "בריסטול" בשמם
Ost und West

Ost und West (בגרמנית: "מזרח ומערב") היה כתב עת ציוני לתרבות יהודית ולחכמת ישראל. כתב העת ראה אור בברלין בין 1901 ל-1923. רוחו של כתב העת נוסחה על ידי מרטין בובר, שדגל בהצגת היהדות כתרבות ולא כדת בלבד; תרבות ששורשיה נטועים במזרח, הן המזרח השמי, האסיאתי-מוסלמי, ברוח האוריינטליזם שראה את המזרח ובפרט את ארץ ישראל ברוח רומנטית, והן במזרח אירופה, בה פועמת תרבות יהודית שורשית. מייסדיו ועורכיו היו דייוויס טריטש וליאו וינץ וסגנם היה ארתור זילברגלייט. כתב העת הופיע עד אוגוסט 1914 כירחון (אחת לחודש). בתקופת מלחמת העולם הראשונה המשיך להופיע, אך באופן פחות סדיר בין פעמיים בשנה (1915) ועד שמונה פעמים בשנה (1918). לאחר מכן היה לדו-ירחון (1919–1921) ולרבעון (1922–1923). כתב העת ידע קשיים כלכליים, בין 1907 ל-1914 הושכרו מספר עמודים בו לחברת "כל ישראל חברים", בתמורה למימון. בשנת 1923, עם קריסת כלכלת רפובליקת ויימאר, הוא נסגר. כתב העת שילב יצירות אמנות, בעיקר תחריטי אר נובו (בעיקר משל אפרים משה ליליין) עם כתיבה אמנותית וביקורתית. בין הכותבים בו היו בובר, לודוויג גייגר, מכס נורדאו, אלפרד נוסיג, יוסף הלוי, ישראל לוי, דוד צבי מילר, פאביוס שך, אברהם אפשטיין, אדולף רוזנצווייג, ארנו נאדל (עורך מוסף המוזיקה), ותאודור זלוציסטי. הוא נכתב בגרמנית, והובאו בו לראשונה בשפה זו תרגומים מיידיש. בכתב עת זה פרסם משיריו המשורר הלא-יהודי בריס פון מינכהאוזן, שהפך לאחר מכן לנאצי. טום רייס, האוריינטליסט, כתר ספרים 2007 עמ' 300. מדיה וקבצים בנושא Ost und West בוויקישיתוף כל גיליונות העיתון, באתר Compact Memory Ost und West, באתר OCLC (באנגלית)
פי ט'לאל אלקוראן

פי ט'לאל אלקוראן (בערבית: في ظِلالِ القرآن, הגייה מקורבת: פי זילאל אל-קוראן; פירוש: בצל הקוראן) הוא חיבור פרשנות רב השפעה של הקוראן, אשר נכתב בין השנים 1951‏-1965, על ידי סייד קוטב, הוגה דעות ומנהיג בתנועת האחים המוסלמים. מרבית 30 כרכי החיבור נכתבו או נכתבו מחדש בעת שהותו בכלא, בעקבות ניסיונו להתנקש בנשיא מצרים גמאל עבד אל נאצר ב-1954. החיבור משרטט את קווי המתאר של חזונו של קוטב, למדינה וחברה איסלאמית. הוא נחשב לאחד החיבורים המקיפים והמעמיקים, המציבים פרשנות ברורה לקוראן. השפעתו רבה ברחבי העולם המוסלמי ובפרט בתחום המשפט המוסלמי ועריכת הדין על פיו. החיבור, המכיל 30 כרכים המקיפים את כל הקוראן, תורגם למספר שפות, בהן אנגלית, צרפתית, גרמנית, אורדו, טורקית, אינדונזית, פרסית, ובנגלית[דרוש מקור: המידע תורגם מוויקי האנגלית]. קיימות מסקנות רבות בספר הנוגעות לפוליטיקה וחברה תקינות. יחסי אנוש לתפיסת הכותב, אללה מצפה מהאדם לחיות חיים מרוממים ושמחים, המבוססים על רחמים הדדיים, אחווה, והתנהגות זכת לב. תאוקרטיה על אף תמיכתו העקרונית באסלאם כתב קוטב בספרו כי השלטת שלטון אללה בארץ, אין פירושה מתן זכויות שלטוניות מיוחדות לקבוצה כזו או אחרת, או שדבר האל נתון בידי השלטון באופן בלעדי. שוויון על פי הכתוב בחיבור, השוויון הוא רק תחת חוקי אללה, המקנה דרך אחידה לכל בני האדם, עשיר כעני, ושחור כלבן. התנגדות ליהדות בחיבור היהדות, מופיעה כמתחרה ומסוכנת לאסלאם. לטענתו, היהודים מאז ומעולם ניסו לפגוע באסלאם, ובכל תקופה, הצורה בה עשו זאת השתנתה. בנוסף נוטה קוטב לדגול בתאוריות בעלות גוון אנטישמי וכותב כי האסלאם נתקל בבעיות רבות הנובעות מקשר יהודי המתחיל עוד מראשית האסלאם בימי אל-מדינה, וכי היהודים משתמשים בכסף העולמי כדי לחתור תחת האסלאם. 1906-1966 על 31 סורות http://www.kalamullah.com/shade-of-the-quran.html בצל הקוראן באתר קלאמאללה In the Shade of the Qur'an, translated by Adil Salahi, Vol. 30, p. 275 (2002) כדוגמה לשלטון מסוג זה מביא קוטב את הדוגמה של הכנסייה הנוצרית ושלטונה באירופה במהלך חלקים מההיסטוריה Commentary on Surah 8, In the Shade of the Qur'an, translated by M.A. Salahi and A.; A. Shamis, Vol. I Markfield, Leicester, and Nairobi, Kenya: The Islamic Foundation 1999. Commentary on Surah 8, In the Shade of the Qur'an, translated by M.A. Salahi and A.; A. Shamis, Vol. I Markfield, Leicester, and Nairobi, Kenya: The Islamic Foundation 1999. In the Shade of the Qur'an, translated by M.A. Salahi and A.; A. Shamis, Vol. I Markfield, Leicester, and Nairobi, Kenya: The Islamic Foundation
המתים המהלכים

האם התכוונתם ל... סרטים המתים המהלכים (סרט, 1936) – סרט אימה אמריקאי בכיכובם של בוריס קרלוף ומארגורט צ'ורצ'יל. המתים המהלכים (סרט, 1995) – סרט מלחמה אמריקאי בכיכובם של מדיסון מיצ'ל ואנדרו גרג. סדרת "המתים המהלכים" המתים המהלכים (קומיקס) – סדרת קומיקס מאת רוברט קירקמן, טוני מור וצ'ארלי שדלרד שהחלה ב-2003. המתים המהלכים (סדרת טלוויזיה) – סדרת טלוויזיה אמריקאית המבוססת על הקומיקס. אימת המתים המהלכים – ספין אוף ופריקוול לסדרת הטלוויזיה "המתים המהלכים". המתים המהלכים: אלה שבחיים – ספין אוף וסדרת המשך לסדרת הטלוויזיה "המתים המהלכים" בכיכובם של ריק ומישון גריימס. המתים המהלכים: דאריל דיקסון – ספין אוף וסדרת המשך לסדרת הטלוויזיה "המתים המהלכים" בכיכובו של דאריל דיקסון. המתים המהלכים: עיר המתים – ספין אוף וסדרת המשך לסדרת הטלוויזיה "המתים המהלכים" בכיכובם של מגי רי וניגן סמית'. המתים המהלכים: יצר הישרדות – משחק יריות ממוחשב בגוף ראשון שיצא ב-2013 ומבוסס על סדרת הטלוויזיה. המתים המהלכים (סדרת משחקי וידאו) – סדרת משחקי וידאו שפותחה על ידי חברת Telltale Games ומבוססת באופן רופף על הקומיקס. המתים המהלכים (משחק וידאו) – משחק וידאו מתמשך מסוגת ההרפתקאות-פעולה שיצא ב-2012. המתים המהלכים: עונה שנייה – ההמשך של המשחק הקודם בסדרה. המתים המהלכים: מישון – ספין אוף לסדרת המשחקים המתרכז בדמות "מישון" מסדרת הטלוויזיה. המתים המהלכים: גבול חדש – המשך ישיר לעונה השנייה. המתים המהלכים: העונה האחרונה – המשחק האחרון בסדרה. ספרים מתים מהלכים (ספר) – רומן סיפרותי מאת גרג ראקה. מוזיקה The Walking Dead (מיני-אלבום של Saint Vitus) – מיני-אלבום מאת הלהקה "Saint Vitus". Walking Dead (שיר של Puressence) – שיר מתוך האלבום "Planet Helpless" של הלהקה "Puressence". Walking Dead (שיר של Z-Trip) – שיר מאת "Z-Trip". The Walking Dead (שיר של Dropkick Murphys) – שיר מתוך האלבום "The Warrior's Code" של הלהקה "Dropkick Murphys". The Walking Dead (שיר של Zebrahead) – שיר מתוך האלבום "Broadcast to the World" של הלהקה "Zebrahead". The Walking Dead (שיר של Spinnerette) – שיר מתוך האלבום "Spinnerette" של הלהקה "Spinnerette". The Walking Dead (שיר של פאפא רוץ') – שיר מתוך האלבום "The Connection" של הלהקה "פאפא רוץ'".
ברית שלום (טקס)

ברית שלום, הידועה גם כ"ברית בלי מילה", "ברית מילים", "ברית חיים", "ברית תיקון", "ברית בן" ו"ברית חלופית", היא טקס מתן שם לתינוקות יהודים (ממין זכר) שאינו כולל מילה. מטרתו להחליף את ברית המילה המסורתית. המונח אינו משמש לתינוקות בנות מאחר שגם הטקסים המסורתיים בהם ניתנים שמותיהן (כגון "זבד הבת") אינם כוללים השחתת איבר המין הנשי. אף שברית שלום מוכרת ביהדות ההומניסטית והרפורמית, היא עשויה להיכלל גם בזרמי היהדות הלא-אורתודוקסים האחרים[דרוש מקור] והיא זוכה לחשיפה בזכות עיסוק תקשורתי במילה. ברית השלום מבוצעת על ידי רב או אדם נטול הכשרה דתית, לפי בחירת ההורים. המשפחה יכולה ליצור את הטקס בעצמה וליצוק אליו סמלים וסממנים קיימים. כיום מציעים טקסי ברית שלום למעלה מחמישים רבנים בארצות הברית, חמישה בקנדה, ואחרים באירופה וברחבי העולם. חלק מהתנועות למען זכויות האדם, כגון "מעבר לברית" (Beyond the Bris) ו"יהודים נגד מילה" (Jews Against Circumcision) תומכות בברית שלום כתחליף לברית מילה. סוגיית ברית המילה והזהות היהודית שנויה במחלוקת בין העולם היהודי המסורתי לעולם היהודי הרפורמי. על פי ההלכה אין צורך לאדם הנולד לאם יהודיה להיות נימול כדי להיות יהודי, אולם הימנעות מכוונת מקיום המצווה היא מחדל שעונשו של האחראי לה הוא כרת. בנוסף, יהודים רבים רואים בהחלטה להימנע ממצוות המילה סימן להחלטה מודעת להתנתק מהעם. מאידך, בחוגי היהדות הלא אורתודוקסית רבים רואים בפעולת המילה מעשה שאינו נצרך ומקבלים את הנמנעים ממילה כיהודים וכחברים שווים בקהילה. התנגדות למילה ברית מילה מילה (ניתוח) עלמה כהן-ורדי [עורכת], קבלת פנים: שמחת הבת וברית המילה, ידיעות ספרים ועלמא מכללה עברית, 2002 רבקה ואלד, ליסה בראבר מוס, חוגגים ברית שלום, הוצאת נוטים, מאי 2015 (באנגלית) Brit Shalom, מבוססת על Brit Without Milah המכיל פרטים על הטקסים (באנגלית) Celebrants of Brit Shalom (באנגלית) Brit Shalom, מתוך אתר JewsAgainstCircumcision (באנגלית) (What is a Jewish Brit Shalom? (Covenant Without Cutting (אורכב 04.11.2013 בארכיון Wayback Machine), מתוך אתר IntactNews (באנגלית) Choosing Brit Shalom Over Brit Milah מאת נטלי ביוואס, באתר Beyond the Bris – יהודייה אמריקנית מספרת על הבחירה בטקס "ברית שלום" לבנה לפני כ-25 שנה ועל התהליך שעברה בדרך לשם (באנגלית) ?Is Brit Shalom an Acceptable Alternative to Jewish Circumcision באתר Beyond the Bris, פורסם ב-10 במאי 2014. (באנגלית) עשו לכם טקס רשומה בבלוג של הירושלמית על טקס חלופי לברית, ללא מילה (טקס קבלת פנים לקהילה שנעשה בבית כנסת קונסרבטיבי). המידע מפורט וכולל את חלקי הטקס והטקסטים של הברכות שנאמרו בו. ברית מילים באתר חופש מנחם בן, ברית המילה החדשה - הסיפור האמיתי, באתר nrg‏, 21 ביוני 2011 "איך מַלְתִּי את בְּנִי כהלכה - ללא כאב, ללא סכין, ללא מוהל - במילים בלבד" הורים יהודים חותכים את הברית- מאמר על תנועת ברית שלום הצוברת תאוצה באנגליה. 28.2.2018
ברית שלום (פירושונים)

האם התכוונתם ל... ברית שלום – תנועה פוליטית בארץ ישראל בתקופת המנדט ברית שלום (ארצות הברית) – תנועה חברתית יהודית אמריקאית ברית שלום (טקס) – טקס חלופי לברית מילה (שאינו כולל מילה) שלום (פירושונים)
בית הקברות של הצבא הסובייטי בוורשה

בית הקברות של הצבא הסובייטי בוורשה נמצא ברובע מוקוטוב. קבורים בו יותר מ-20,000 חיילים של הצבא הסובייטי (אז - הצבא האדום) שנפלו באזור ורשה וסביבתה בשנים 1944–1945. חלק גדול קבור שם בקברי אחים. זה אחד מהאתרים הראשונים שנבנו בוורשה מיד לאחר מלחמת העולם השנייה לזכר הנופלים באותה מלחמה. בית הקברות בנוי בסגנון הריאליזם הסוציאליסטי. במרכז ניצב אובליסק בגובה 38 מטר ועליו הכוכב הסובייטי, סמלו של הצבא האדום. בבסיס האובליסק יש כתובת ברוסית ובפולנית: "לזכר חיילי הצבא הסובייטי שנפלו בשחרור פולין מהכיבוש הגרמני בשנים 1944-1945" משני צידי הכניסה נמצאים תבליטים המתארים פגישה של פועלים (עם כלי עבודתם) עם החיילים המנצחים. משני צידי האובליסק נמצאים פסלים המתארים טיפול בחיילים פצועים. הפולנים מתייחסים לאתר זה בהסתייגות לאור ההיסטוריה העגומה שלהם עם הסובייטים בעיקר בתקופת מרד ורשה. האתר אינו מוכר לרוב התיירים בוורשה. טיפול בפצוע טיפול בפצוע תבליט בכניסה לבית הקברות מדיה וקבצים בנושא בית הקברות של הצבא הסובייטי בוורשה בוויקישיתוף תמונות מבית קברות של הצבא הסובייטי בוורשה, באתר worldpoi ביקור בבית הקברות של הצבא הסובייטי בוורשה, באתר ciao
עמק חרוד

עמק חרוד, הוא עמק בצפון ארץ ישראל, המהווה את החלק המזרחי של עמק יזרעאל, ומשתרע בינו ובין עמק בית שאן. העמק קרוי על שם מעיין חרוד הנובע בשוליו, לרגלי הגלבוע, ואשר נזכר בתנ"ך בספור גדעון (ספר שופטים, פרק ז'). על שמו נקרא גם קיבוץ עין חרוד. עמק חרוד נמצא מזרחית לבקעת מגידו, המהווה את החלק המערבי של עמק יזרעאל, ומופרד ממנה על ידי קו פרשת המים הארצי. מדרום לו הרי הגלבוע, ממזרח לעמק חרוד נמצאת עמק בית שאן, כשכגבול בין האזורים מקובל קו ניר דוד-שדה נחום, ומצפון רמת יששכר ורמת צבאים. שטח העמק כ-40 קמ"ר. העמק משופע קלות מגובה פני הים במערבו ועד ל-100 מטר מתחת פני הים בצדו המזרחי, ומנוקז על ידי נחל חרוד, לעבר נהר הירדן. ההתיישבות בעמק חרוד החלה כבר בתקופת האבן. בתקופה מאוחרת יותר הוקמה העיר יזרעאל, הנמצאת בין עמק חרוד לעמק יזרעאל, ליד "דרך הים" אשר הובילה לדמשק. יזרעאל אף נחשבה "לבירת החורף" של ממלכת ישראל בתקופת אחאב מלך ישראל, כפי שמעיד הסיפור המקראי המפורסם על כרם נבות היזרעאלי (מלכים א' כ"א). בראשית המאה ה-20 הייתה בעמק ביצה גדולה, ובשוליה התיישבות ערבית, בכפרים סולם, קומי, מרסס ועוד. בעמק עברה מסילת רכבת העמק ופרט אליה כמעט לא היו דרכי מעבר בעמק. ב-1909 רכש יהושע חנקין אדמות ליד הכפר אלפולה (עפולה), עליהן הוקמה הקואופרציה במרחביה. ב-1920 הצליח לרכוש את אדמות "גוש נוריס" - 51,000 דונם עליהם הוקמו עין חרוד, כפר יחזקאל, גבע ותל יוסף (1921), בית אלפא, חפציבה (1922) ובית השיטה (1928). בשנת 1933 יזם צבי דר (אז פרנץ לדרר) מקבוצת בית אלפא קידוח לרגלי הגלבוע בו התגלו מים בשפע. ללא תקדים, נמסרו המים גם ליתר הקיבוצים של עמק חרוד וחולקו ביניהם לפי "המפתח ההתיישבותי". לשם כך הוקמה "אגודת המים השיתופית של עמק חרוד" שדר עמד בראשה והמהנדס שמחה בלאס התקבל על ידו להיות היועץ והמתכנן שלה. בשנת 1936 הוכרז העמק, יחד עם עמק בית שאן כאזור חיוני להתיישבות ביטחונית וכך הוקם במרכזו קיבוץ ניר דוד, הראשון בהתיישבות חומה ומגדל כן הוקמו שדה נחום, מולדת (1937) ורמת צבי (1942). במסגרת פעולות ההתיישבות נוקזה הביצה הגדולה לתוך ערוץ נחל חרוד ונחשפו שטחי חקלאות פוריים, אשר הושקו בשפע המים. בשטחים בהם לא התאפשרה חקלאות הוקמו בריכות דגים שאליהן הוזרמו מים מליחים מקידוחים וממעיינות. לאחר קום המדינה הוקמו בעמק קיבוץ יזרעאל (1948) ומושב העולים גדעונה ליד מעיין חרוד (1949) ומעלה גלבוע. ב-1962 הוקמה בסמוך לעמק, על מורד הגלבוע היאחזות הנח"ל מעלה גלבוע עקב כך שהאזור היה חשוף להסתננויות מכיוון הגבול עם השומרון. כיום מצוי במקום קיבוץ דתי. אזכורים בזמר העברי בעמק חרוד נוצרו שירים רבים, שנעשו לנכסי צאן וברזל בזמר העברי. ביניהם "זמר" של אברהם שלונסקי, על ימיו בעין-חרוד, "שיר האשכולית" של זאב חבצלת מבית-אלפא, "ים השיבולים" של יצחק קינן ולהקת הגבעטרון מקבוצת גבע, "החיטה צומחת שוב" של דורית צמרת מבית השיטה, לזכר אחד עשר הנופלים של הקיבוץ במלחמת יום הכיפורים, ועוד שירים רבים. שמחה בלאס, מי מריבה ומעש, מסדה, 1973 (פרק 22: עמק חרוד, ע' 93 - 105) מדיה וקבצים בנושא עמק חרוד בוויקישיתוף עמק חרוד (ישראל), דף שער בספרייה הלאומית https://deshe.org.il/wp-content/uploads/2021/04/HarodFinalForSite.pdf עמ' 19 שמחה בלאס, "מי מריבה ומעש" ע' 93 -94.